title: Muséu d'Arte Modernu de San Francisco
text: En 2009 incorporáronse al muséu, en préstamu por cien años, les obres de la coleición d'arte contemporáneu de Doris y Donald Fisher, cofundadores de la cadena de tiendes de ropa Gap. La so coleición inclúi 1.100 obres d'artistes como Alexander Calder, Chuck Close, Willem de Kooning, Richard Diebenkorn, Anselm Kiefer, Ellsworth Kelly, Roy Lichtenstein, Brice Marden, Agnes Martin, Gerhard Richter, Richard Serra, Cy Twombly y Andy Warhol, ente más otros. En febreru de 2011 el muséu llanzó la so campaña Collections Campaign, de resultes de la cuála dellos coleicionistes del Área de la Badea donaron 195 obres d'arte, d'autores tan importantes como Jackson Pollock, Willem de Kooning, Jasper Johns, Robert Rauschenberg y Francis Bacon, p'aumentar los fondos de la institución. Dientro de la mesma campaña, anunciose, en 2012, el regalu d'otres 473 fotografíes, incluyendo 26 de Diane Arbus y un garapiellu d'importantes semeyes de fotógrafos xaponeses. Les obres consiguíes al travíes d'esta campaña, xunto coles de la Coleición Fisher, espónense nel nuevu edificiu del muséu.